MUNICIPIUL  TIMISOARA                                                                 APROBAT

DIRECTIA CLĂDIRI, TERENURI ŞI DOTĂRI DIVERSE
BIROUL EVIDENŢĂ PATRIMONIU                                                       PRIMAR
Nr. SC2013-16705/11.06.2013                                                                 Nicolae Robu
R E F E R A T
privind stabilirea folosinţei terenului în suprafaţă de 1.500 mp. înscris în CF nr. 435376 situat la extremitatea Parcului Scudier, cu acces din Bv. Republicii, în teren pentru SKATEPARK.

Având în vedere popularitatea sporturilor “extreme”, popularitate de care se bucură în rândul tuturor categoriilor de vârstă, implicând factori atât de natură sportivă (mişcare, exerciţii, competiţii) cât şi de natură socială (relaţionare, socializare), a fost pusă problema oprtunităţii dezvoltării unui proiect de amenajare a unui SKATEPARK în municipiul Timişoara. Lipsa de astfel de spaţii amenajate a dus la practicarea acestor sporturi în zone şi condiţii total neadecvate (trotuare şi platforme betonate, parcări auto şi zone pietonale) utilizând de multe ori obiectele de mobilier urban ca obstacole, perturbând traficul pietonal şi auto.

Pentru a prevenii pericolul de accidentări, atât în rândul practicanţilor , cât şi al persoanelor aflate în vecinătatea acestora, conducerea Primăriei municipiului Timişoara a iniţiat cu practicanţii acestor sporturi discuţii pe tema amenajării unui loc special destinat practicării de sporturi “extreme”.

În timpul discuţiilor purtate de conducerea Primăriei Municipiului Timişoara şi o parte dintre cetăţenii tineri, amatori şi practicanţi de sporturi extreme, pe tema amenajării unui SKATEPARK în municipiul Timişoara, comunitatea Bikerilor din Timişoara a subliniat faptul că ar fi benefică refacerea fostului parc de skate situat în Parcul Central la extremitate, cu acces de pe Bv. Republicii.
Parcul Scudier este în proprietatea municipiului Timişoara-domeniul public şi este înscris în CF nr. 435376, nr. top. 435376 în suprafaţă de 77894 mp. 

În incinta parcului există o suprafaţă de 1.500 mp care şi în trecut a avut destinaţia de teren pentru skateboard, prin urmare, 

propunem, 

emiterea unei hotărâri a Consiliului Local prin care să se aprobe stabilirea folosinţei terenului în suprafaţă de 1.500 mp. înscris în CF nr. 435376 situat la extremitatea Parcului Scudier, cu acces din Bv. Republicii, în teren pentru SKATEPARK.

